CELEX: C2006/036/72
Language: et
Date: 2006-02-11 00:00:00
Title: Kohtuasi T-432/05:  8. detsembril 2005  esitatud hagi — EMC Development AB  versus  Euroopa Ühenduste Komisjon

11.2.2006   
            
            
               ET
            
            
               Euroopa Liidu Teataja
            
            
               C 36/34
            
         8. detsembril 2005 esitatud hagi — EMC Development AB versus Euroopa Ühenduste Komisjon
   (Kohtuasi T-432/05)
   (2006/C 36/72)
   Kohtumenetluse keel: inglise
   Pooled
   
      Hageja: EMC Development AB (Lulea, Rootsi) (esindaja: jurist M. Elvinger)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 28. septembri 2005. aasta otsus, millega jäeti rahuldamata nõukogu määruse 17/62 artikli 3 lõike 2 alusel esitatud kaebus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on juriidiline isik, kes muuhulgas vastutab alternatiivse tsemendiprodukti, mida tuntakse energeetiliselt muundatud tsemendina (EMC), jätkuva katsetamise, täiendava uurimise ja väljaarendamise eest. Hageja esitas komisjonile kaebuse määruse 17/62 alusel, väites, et Euroopa portlandi tsemendi (Euroopa turul enim liikuv tsemendi liik) tootjad tegelevad mitme sellise tegevusega, mis on käsitletavad EÜ artikli 81 raske rikkumisena. Täpsemalt puudutas kaebus EN 197-1 standardit, mis kehtestati direktiivi 89/106 (1) alusel. Hageja kinnitusel oli selle standardi kehtestamise teadlik eesmärk luua eeliseid praegustele turu suurtootjatele, mis viib teiste tsemenditootjate või uuenduslike toodete ja tehnoloogiate turult kõrvaldamiseni. Selline olukord loodi väidetavalt Euroopa Standardikomitee tehnilise alamkomitee ja CEMBUREAU, Euroopa tsemenditootjate ametlik kaubandusorganisatsioon, kelle enamus liikmeid on olulised portlandi tsemendi tootjad, tiheda koostöö tulemusena.
   Hageja vaidlustab käesolevaga otsuse, millega jäeti tema kaebus rahuldamata. Ta väidab, et õigusvastane standard on vaadeldav horisontaalse koostöökokkuleppena, mis on vastuolus EÜ artikliga 81. Samuti leiab hageja, et nimetatud standard on vastuolus EÜ artiklite 28 ja 29 eesmärkidega ja et igal juhul ei saa selle kehtestamist liikmesriigi tasandil õigustada EÜ artikliga 30.
   
      (1)  Nõukogu 21. detsembri 1998. aasta direktiiv 89/106 ehitustooteid puudutavate liikmesriikide õigus- ja haldusnormide ühtlustamise kohta, EÜT L 40, 11.12.1989, lk 12.